title: Решение (ЕС) 2016/834 на Съвета от 20 май 2016 година относно позицията, която трябва се заеме от името на Европейския съюз в рамките на Съвместния ръководен комитет, създаден със Споразумението между Европейския съюз и Република Кабо Верде за улесняване на издаването на визи за краткосрочно пребиваване на граждани на Република Кабо Верде и на Европейския съюз, във връзка с приемането на процедурен правилник на Съвместния комитет

text:
               27.5.2016

               BG

               Официален вестник на Европейския съюз

               L 140/15

         РЕШЕНИЕ (ЕС) 2016/834 НА СЪВЕТА
   от 20 май 2016 година
   относно позицията, която трябва се заеме от името на Европейския съюз в рамките на Съвместния ръководен комитет, създаден със Споразумението между Европейския съюз и Република Кабо Верде за улесняване на издаването на визи за краткосрочно пребиваване на граждани на Република Кабо Верде и на Европейския съюз, във връзка с приемането на процедурен правилник на Съвместния комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 9 от него,
   като взе предвид Решение 2013/521/ЕС на Съвета от 7 октомври 2013 г. за сключване на Споразумението между Европейския съюз и Република Кабо Верде за улесняване на издаването на визи за краткосрочно пребиваване на граждани на Република Кабо Верде и на Европейския съюз (1),
   като взе предвид предложението на Европейската комисия,
   като има предвид, че:

               (1)

               Споразумението между Европейския съюз и Република Кабо Верде за улесняване на издаването на визи за краткосрочно пребиваване на граждани на Република Кабо Верде и на Европейския съюз (2) (наричано по-долу„споразумението“) влезе в сила на 1 декември 2014 г.

               (2)

               В член 10 от споразумението е предвидено, че страните създават Съвместен комитет от експерти (наричан по-долу „Комитетът“).

               (3)

               В член 10, параграф 4 от споразумението е предвидено, че Комитетът приема своя процедурен правилник. Процедурният правилник е необходим за организирането на работата на Комитета, който е натоварен със задачите по ръководство във връзка със споразумението и по следене на прилагането на споразумението.

               (4)

               Ето защо е целесъобразно да се определи позицията, която да се заеме от името на Съюза в рамките на Комитета във връзка с приемането на процедурния правилник на Комитета,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза в рамките на Съвместния комитет, създаден съгласно Споразумението между Европейския съюз и Република Кабо Верде за улесняване на издаването на визи за краткосрочно пребиваване на гражданите на Република Кабо Верде и на Европейския съюз, във връзка с приемането на процедурния правилник на Съвместния комитет, се основава на проекта на решение на Съвместния комитет, приложен към настоящото решение.
   2.   Представителите на Съюза в рамките на Съвместния комитет могат да изразят съгласие по незначителни технически поправки, без да е необходимо допълнително решение на Съвета.
   Член 2
   Настоящото решение влиза в сила в деня на приемането му.

      Съставено в Брюксел на 20 май 2016 година.

            За Съвета

            Председател

         K.H.D.M. DIJKHOFF

      (1)  ОВ L 282, 24.10.2013 г., стр. 1.

      (2)  ОВ L 282, 24.10.2013 г., стр. 3.

      ПРОЕКТ НА
      РЕШЕНИЕ № …/2016 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКИЯ СЪЮЗ И РЕПУБЛИКА КАБО ВЕРДЕ ЗА УЛЕСНЯВАНЕ НА ИЗДАВАНЕТО НА ВИЗИ ЗА КРАТКОСРОЧНО ПРЕБИВАВАНЕ НА ГРАЖДАНИ НА РЕПУБЛИКА КАБО ВЕРДЕ И НА ЕВРОПЕЙСКИЯ СЪЮЗ
      от …
      във връзка с приемането на процедурен правилник на Съвместния комитет
      СЪВМЕСТНИЯТ КОМИТЕТ,
      като взе предвид Споразумението между Европейския съюз и Република Кабо Верде за улесняване на издаването на визи за краткосрочно пребиваване на граждани на Република Кабо Верде и на Европейския съюз (наричано по-долу „споразумението“), и по-специално член 10, параграф 4 от него,
      като има предвид, че споразумението влезе в сила на 1 декември 2014 г.,
      ПРИЕ НАСТОЯЩОТО РЕШЕНИЕ:
      Член 1
      Председателство
      Съвместният комитет (наричан по-долу „Комитетът“) се председателства съвместно от представител на Европейския съюз и представител на Република Кабо Верде.
      Член 2
      Задачи на Комитета
      1.   В съответствие с член 10, параграф 2 от споразумението Комитетът има по-специално следните задачи:

                  а)

                  следи прилагането на споразумението;

                  б)

                  представя предложения за изменения или допълнения към споразумението;

                  в)

                  разрешава спорове, свързани с тълкуването или прилагането на разпоредбите на споразумението.

            2.   Комитетът може да постигне съгласие по препоръки, съдържащи насоки или „най-добри практики“, с цел да подпомогне прилагането на споразумението.
      Член 3
      Заседания
      1.   Комитетът заседава всеки път, когато е необходимо, по искане на една от страните и най-малко веднъж годишно.
      2.   Страните се редуват при домакинството на заседанията, освен ако не е договорено друго.
      3.   Заседанията на Комитета се свикват от съпредседателите.
      4.   Съпредседателите насрочват дата за заседанието и обменят необходимите документи своевременно, за да се осигури подходяща подготовка, по възможност 14 дни преди заседанието.
      5.   Страната — домакин на заседанието, решава логистичните въпроси.
      Член 4
      Делегации
      1.   Страните се уведомяват взаимно за планирания състав на делегациите си най-малко седем дни преди всяко заседание.
      2.   Европейският съюз се представлява от Комисията, която се подпомага от експерти от държавите членки.
      Член 5
      Дневен ред на заседанията
      1.   Съпредседателите изготвят предварителен дневен ред за всяко заседание не по-късно от 14 дни преди заседанието. Предварителният дневен ред включва точките, за които не по-късно от 14 дни преди заседанието някой от съпредседателите е получил искане за включване в дневния ред.
      2.   Всяка страна може да добавя точки към предварителния дневен ред по всяко време преди заседанието, ако другата страна се съгласи. Искания за добавяне на точки към предварителния дневен ред се изпращат в писмена форма и се съобразяват, доколкото е възможно.
      3.   Окончателният дневен ред се приема от съпредседателите в началото на всяко заседание. Точка, която не е включена в предварителния дневен ред, може да бъде добавена към него, ако страните са съгласни, и се съобразява, доколкото е възможно.
      Член 6
      Протокол на заседанието
      1.   Проект на протокола се изготвя във възможно най-кратък срок от съпредседателя — домакин на заседанието.
      2.   По правило за всяка точка от дневния ред в протокола се посочва следното:

                  а)

                  документите, представени на Комитета;

                  б)

                  изявленията, които дадена страна е поискала да бъдат включени в протокола; както и

                  в)

                  взетите решения, отправените препоръки и приетите заключения по определена точка.

            3.   В протокола се посочват също лицата от съответните делегации, които са участвали, като се посочват министерството, агенцията или институцията, които те представляват.
      4.   Протоколът се одобрява от Комитета на следващото му заседание.
      Член 7
      Решения и препоръки на Комитета
      1.   Комитетът взема решения със съгласието на двете страни.
      2.   Решенията на Комитета носят наименованието „решение“, последвано от сериен номер и описание на техния предмет. Посочва се и датата, на която решението поражда действие. Решенията се подписват от представители на Комитета, които са упълномощени да действат от името на страните. Решенията се съставят в два еднообразни екземпляра, като и двата екземпляра са еднакво автентични.
      3.   Параграфи 1 и 2 се прилагат mutatis mutandis към препоръките на Комитета.
      Член 8
      Разноски
      1.   Всяка страна поема разноските, които е направила във връзка с участието си в заседанията на Комитета, включително разходите за персонал, пътните и дневните разходи и пощенските разходи и разходите за далекосъобщения.
      2.   Другите разноски, свързани с организирането на заседанията, по правило се поемат от страната — домакин на заседанието.
      Член 9
      Административни процедури
      1.   Освен ако Комитетът не реши друго, заседанията му не са публични.
      2.   Протоколите и другите документи на Комитета се третират като поверителни.
      3.   По взаимно съгласие на двамата съпредседатели могат да бъдат поканени участници, които не са длъжностни лица на страните и на държавите членки, като към тях се прилагат същите изисквания за поверителност.
      4.   Страните могат да организират публични брифинги или по друг начин да информират заинтересованите представители на обществеността за резултатите от заседанията на Комитета.
      Член 10
      Влизане в сила
      Настоящото решение влиза в сила в деня на приемането му.

         Съставено в … на

               За Европейския съюз

               За Република Кабо Верде

      СЪВМЕСТНА ДЕКЛАРАЦИЯ ПРИЛОЖЕНА КЪМ ПРОЦЕДУРНИЯ ПРАВИЛНИК
      За да гарантират трайното, хармонизирано и правилно прилагане на споразумението, Република Кабо Верде, държавите членки и Европейската комисия осъществяват неофициални контакти в периодите между официалните заседания на Съвместния комитет с цел уреждане на неотложни въпроси. Те докладват за тези въпроси и неофициални контакти на следващото заседание на Съвместния комитет.


title: Решение на Европейския парламент от 29 ноември 2007г. за назначаването на Maarten B. Engwirda за член на Сметната палата (C6-0306/2007- 2007/0815(CNS))

text:
C 297 E/154                                   Официален вестник на Европейския съюз                        BG       20.11.2008
Четвъртък, 29 ноември 2007 г.
             P6_TA(2007)0566
             Назначаване на Maarten B. Engwirda за член на Сметната палата
             Решение на Европейския парламент от 29 ноември 2007 г. за назначаването на Maarten B.
                           Engwirda за член на Сметната палата (C6-0306/2007 — 2007/0815(CNS))
             Европейският парламент,
             — като взе предвид член 247, параграф 3, от Договора за ЕО и член 160 Б, параграф 3, от Договора
                 Евратом, съгласно които Съветът се е консултирал с него (C6-0306/2007),
             — като взе предвид, че на свое заседание на 6 ноември 2007 г. Комисията по бюджетен контрол изслуша
                 кандидата на Съвета за член на Сметната палата и разгледа неговата професионална квалификация в
                 съответствие с критериите, посочени в член 247 параграф 2 от Договора за ЕО и член 106б, параграф
                 2 от Договора за Евратом,
             — като взе предвид член 101 от своя правилник,
             — като взе предвид доклада на Комисията по бюджетен контрол (A6-0437/2007),
             1.   Изказва положително становище относно преложението за назначаване на Maarten B. Engwirda за член
             на Сметната палата;
             2.   Възлага на своя председател да предаде настоящата резолюция на Съвета и, за сведение, на Сметната
             палата, както и на други институции на ЕО и на институциите за одит на държавите-членки.
             P6_TA(2007)0567
             Назначаване на Henri Grethen за член на Сметната палата
             Решение на Европейския парламент от 29 ноември 2007 г. за назначаването на Henri Grethen за
                                  член на Сметната палата (C6-0307/2007 — 2007/0816(CNS))
             Европейският парламент,
             — като взе предвид член 247, параграф 3, от Договора за ЕО и член 160 Б, параграф 3, от Договора
                 Евратом, съгласно които Съветът се е консултирал с него (C6-0307/2007),
             — като взе предвид, че на своето заседание от 6 ноември 2007 г. Комисията по бюджетен контрол изслуша
                 предложения от Съвета кандидат за член на Сметната палата и разгледа неговата професионална квали-
                 фикация в съответствие с критериите, посочени в член 247, параграф 2 от Договора за ЕО и в член
                 106б, параграф 2 от Договора за Евратом,
             — като взе предвид член 101 от своя правилник,
             — като взе предвид доклада на Комисията по бюджетен контрол (A6-0436/2007),


title: Решение на Съвета от 29 май 2000 година относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген

text:
Важна правна забележка

|

32000D0365

Официален вестник n° L 131 , 01/06/2000 стр. 0043 - 0047 специално чешко издание глава 19 том 01 стр. 178  - 182 специално испанско издание глава 19 том 01 стр. 178  - 182 специално унгарско издание глава 19 том 01 стр. 178  - 182 специално литвийско издание глава 19 том 01 стр. 178  - 182 LV.ES глава 19 том 01 стр. 178  - 182 MT.ES глава 19 том 01 стр. 178  - 182 PL.ES глава 19 том 01 стр. 178  - 182 SK.ES глава 19 том 01 стр. 178  - 182 специално словенско издание глава 19 том 01 стр. 178  - 182

		20000529Решение на Съветаот 29 май 2000 годинаотносно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген(2000/365/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид член 4 от Протокола за интегриране на достиженията на правото от Шенген в правната рамка на Европейския съюз, приложен към Договора за Европейския съюз и Договора за създаване на Европейската общност (наричан по-долу "Шенгенски протокол"),като взе предвид искането на правителството на Обединеното кралство Великобритания и Северна Ирландия, отправено чрез писма до председателя на Съвета от 20 май 1999 г., 9 юли 1999 г. и 6 октомври 1999 г., да прилага определени разпоредби на достиженията на правото от Шенген, които са посочени в тези писма,като взе предвид становището на Комисията на Европейските общности от 20 юли 1999 г. по това искане,като има предвид, че Обединеното кралство Великобритания и Северна Ирландия има особена позиция по отношение на въпросите, които попадат в част трета, дял IV от Договора за създаване на Европейската общност, признат в Протокола за статута на Обединеното кралство Великобритания и Северна Ирландия и в Протокола за прилагането на някои аспекти на член 14 от Договора за създаване на Европейската общност по отношение на Обединеното кралство и на Ирландия, приложен с Амстердамския договор към Договора за Европейски съюз и към Договора за създаване на Европейската общност;като има предвид, че правото от Шенген е създадено и действа като единно цяло, коeто се приема и прилага изцяло от всички държави, които подкрепят принципа за премахване на проверките на лицата, които преминават през техните общи граници;като има предвид, че поради особената позиция на Обединеното кралство Шенгенският протокол предвижда възможност за участие на Обединеното кралство Великобритания и Северна Ирландия в някои елементи на достиженията на правото от Шенген;като има предвид, че Обединеното кралство поема задълженията на държава-членка, които произтичат от разпоредбите на Шенгенската конвенция от 1990 г. и които са изброени в настоящото решение;като има предвид, че във връзка с горепосоченото особено положение на Обединеното кралство настоящото решение не води до участието в това решение нито на Обединеното кралство, нито на териториите, посочени в член 5, по силата на разпоредбите относно границите от Шенгенската конвенция от 1990 г.;като има предвид, че при отчитане на сериозните въпроси, предмет на членове 26 и 27 от Шенгенската конвенция от 1990 г., Обединеното кралство и Гибралтар поемат задължение да прилагат тези членове;като има предвид, че Обединеното кралство поиска да прилага всички разпоредби на Шенгенското законодателство, които се отнасят до създаването и функционирането на Шенгенската информационна система (ШИС), с изключение на разпоредбите относно сигналите по член 96 от Шенгенската конвенция от 1990 г. и други разпоредби, които са свързани с тези сигнали;като има предвид, че Съветът е на мнение, че всяко частично участие от страна на Обединеното кралство в достиженията на правото от Шенген трябва да спазва кохерентността на областите, които съставляват сбора на тези достижения на правото;като има предвид, че по този начин Съветът признава правото на Обединеното кралство да отправи, в съответствие с член 4 от Шенгенския протокол, искане за частично участие, като отбелязва същевременно, че е нужно оценяване на такова участие на Обединеното кралство в разпоредбите, които се отнасят до създаването и функционирането на ШИС за тълкуването на други релевантни разпоредби от достиженията на правото от Шенген и на неговите финансови последици;като има предвид, че в съответствие с изискването на член 5 от Споразумението между Съвета на Европейския съюз и Република Исландия и Кралство Норвегия относно асоциирането на тези две държави във въвеждането, прилагането и развитието на достиженията на правото от Шенген [1], Смесеният комитет, който е създаден по силата на член 3 от същото споразумение, е информиран за подготвянето на настоящото решение,РЕШИ:Член 1Обединеното кралство Великобритания и Северна Ирландия прилага следните разпоредби на достиженията на правото от Шенген:а) от Конвенцията от 1990 г. за прилагане на Шенгенското споразумение от 14 юни 1985 г. и свързаните с нея Заключителен акт и Съвместни декларации:i) членове 26 и 27;членове 39 и 40;членове 42 и 43, доколкото са свързани с член 40;член 44;членове 46 и 47, с изключение на член 47, параграф 2, буква в);членове 48—51;членове 52 и 53;членове 54—58;член 59;членове 61—66;членове 67—69;членове 71—73;членове 75 и 76;членове 126—130, доколкото са свързани с разпоредбите, в които участва Обединеното кралство по силата на настоящата буква а);Декларация 3 от Заключителния акт във връзка с член 71, параграф 2;ii) следните разпоредби относно Шенгенската информационна система, доколкото те не са свързани с член 96:член 92;членове 93—95;членове 97—100;член 101, с изключение на параграф 2 от него;членове 102—108;членове 109—111 по отношение на личните данни, които са включени в националната част от ШИС на Обединеното кралство;членове 112 и 113;член 114 по отношение на личните данни, които са включени в националната част от ШИС на Обединеното кралство;членове 115—118;iii) други разпоредби, които са свързани с Шенгенската информационна система:член 119;б) от разпоредбите на Споразуменията за присъединяване към Конвенцията от 1990 г. за прилагане на Шенгенското споразумение от 14 юни 1985 г. и свързаните с тях Заключителни актове и Общи декларации:i) Споразумението за присъединяване на Република Италия, подписано на 27 ноември 1990 г.: членове 2 и 4 и Общата декларация по членове 2 и 3, доколкото са свързани с член 2;ii) Споразумението за присъединяване на Кралство Испания, подписано на 25 юни 1991 г.: членове 2 и 4 и Заключителния акт, част III, Декларация 2;iii) Споразумението за присъединяване на Република Португалия, подписано на 25 юни 1991 г.: членове 2, 4, 5 и 6;iv) Споразумението за присъединяване на Република Гърция, подписано на 6 ноември 1992 г.: членове 2, 3, 4 и 5 и Заключителния акт, част III, Декларация 2;v) Споразумението за присъединяване на Република Австрия, подписано на 28 април 1995 г.: членове 2 и 4;vi) Споразумението за присъединяване на Кралство Дания, подписано на 19 декември 1996 г.: членове 2, 4 и 6 и Заключителния акт, част II, Съвместна декларация 3;vii) Споразумението за присъединяване на Република Финландия, подписано на 19 декември 1996 г.: членове 2, 4 и 5 и Заключителния акт, част II, Съвместна декларация 3;viii) Споразумението за присъединяване на Кралство Швеция, подписано на 19 декември 1996 г.: членове 2, 4 и 5 и Заключителния акт, част II, Съвместна декларация 3;в) от разпоредбите на следните решения на Изпълнителния комитет, който е създаден с Конвенцията от 1990 г. за прилагане на Шенгенското споразумение от 14 юни 1985 г., доколкото са свързани с разпоредбите, в които участва Обединеното кралство по силата на посочената по-горе буква а):i) SCH/Com-ex (93) 14 (подобряване на практическото сътрудничество между съдебните органи в борбата срещу незаконния трафик на наркотици);SCH/Com-ex (94) 28 rev (сертификат по член 75 за превоз на наркотични и/или психотропни вещества);SCH/Com-ex (98) 26 def (създаване на Изпълнителния комитет по Шенгенската конвенция), при условията на вътрешните договорености, определящи начините на участие на експертите от Обединеното кралство в мисиите под егидата на съответната работна група към Съвета;SCH/Com-ex (98) 51 rev 3 (презгранично полицейско сътрудничество за предотвратяване и разкриване на престъпления при отправена молба);SCH/Com-ex (98) 52 (наръчник за презгранично полицейско сътрудничество);SCH/Com-ex (99) 1 rev 2 (Шенгенски разпоредби относно наркотичните вещества);SCH/Com-ex (99) 6 (далекосъобщения);SCH/Com-ex (99) 8 rev 2 (заплащане на информаторите);SCH/Com-ex (99) 11 rev 2 (споразумение за сътрудничество в производства по пътнотранспортни произшествия);SCH/Com-ex (99) 18 (подобряване на полицейското сътрудничество за предотвратяване и разкриване на престъпления);ii) SCH/Com-ex (97) 2 rev 2 (възлагане на поръчка за предварително проучване ШИС II);SCH/Com-ex (97) 18 (участие на Норвегия и Исландия в оперативните разходи по Ц.ШИС);SCH/Com-ex (97) 24 (бъдещето на ШИС);SCH/Com-ex (97) 35 (финансови регламенти относно Ц.ШИС);SCH/Com-ex (98) 11 (Ц.ШИС с 15/18 връзки);SCH/Com-ex (99) 5 (наръчник за SIRENE);г) от разпоредбите на следните декларации на Изпълнителния комитет, който е създаден с Конвенцията от 1990 г. за прилагане на Шенгенското споразумение от 14 юни 1985 г., доколкото са свързани с разпоредбите, в които участва Обединеното кралство по силата на буква а):i) SCH/Com-ex (96) decl 6, rev 2 (декларация за екстрадиция);ii) SCH/Com-ex (97) decl 13, rev 2 (отвличане на малолетни и непълнолетни);SCH/Com-ex (99) decl 2, rev (структура на ШИС).Член 21. Служителите по член 40, параграф 4 от Конвенцията от 1990 г. по отношение на Обединеното кралство са служителите на полицията в Обединеното кралство и служителите на "Митници и акцизи" на Нейно Величество (Her Majesty's Custоms and Excise).2. Органът по член 40, параграф 5 от Конвенцията от 1990 г. по отношение на Обединеното кралство е Националната служба за разследване на престъпления (National Criminal Intelligence Service).Член 3Компетентното министерство по член 65, параграф 2 от Конвенцията от 1990 г. за Англия, Уелс и Северна Ирландия е Министерството на вътрешните работи (Home Office), а за Шотландия — Шотландската изпълнителна власт (Scottish Executive).Член 4Делегацията в съвместния надзорен орган, който е създаден съобразно член 115 от Конвенцията от 1990 г., която представлява националния надзорен орган на Обединеното кралство, няма право на глас в Съвместния надзорен орган по въпросите, които са свързани с прилагането или доразвиването на онези разпоредби от достиженията на правото от Шенген, които Обединеното кралство не прилага.Член 51. Обединеното кралство писмено нотифицира председателя на Съвета относно разпоредбите от член 1, които желае да прилага по отношение на Нормандските острови и остров Ман. Съветът взема решение, като действа с единодушие на своите членове, посочени в член 1 от Шенгенския протокол, и на представителя на правителството на Обединеното кралство.2. По отношение на Гибралтар се прилагат следните разпоредби на член 1:а) от Конвенцията от 1990 г. за прилагане на Шенгенското споразумение от 14 юни 1985 г. и свързаните с нея Заключителен акт и Съвместни декларации:членове 26 и 27;член 39;член 44, доколкото няма връзка с процедурите за провеждане на непрекъснато преследване и презгранично наблюдение;членове 46 и 47, с изключение на член 47, параграф 2, буква в);членове 48—51;членове 52 и 53;членове 54—58;член 59;членове 61—63;членове 65—66;членове 67—69;членове 71—73;членове 75 и 76;членове 126—130, доколкото са свързани с разпоредбите, в които участва Гибралтар по силата на настоящата алинея;Декларация 3 от Заключителния акт относно член 71, параграф 2;б) от Споразуменията за присъединяване към Конвенцията от 1990 г. за прилагане на Шенгенското споразумение от 14 юни 1985 г. и свързаните с тях Заключителни актове и Общи декларации:i) Споразумението за присъединяване на Република Италия, подписано на 27 ноември 1990 г.: член 4;ii) Споразумението за присъединяване на Кралство Испания, подписано на 25 юни 1991 г.: член 4 и Заключителния акт, част III, Декларация 2;iii) Споразумението за присъединяване на Република Португалия, подписано на 25 юни 1991 г.: членове 4, 5 и 6;iv) Споразумението за присъединяване на Република Гърция, подписано на 6 ноември 1992 г.: членове 3, 4 и 5 и Заключителния акт, част III, Декларация 2;v) Споразумението за присъединяване на Република Австрия, подписано на 28 април 1995 г.: член 4;vi) Споразумението за присъединяване на Кралство Дания, подписано на 19 декември 1996 г.: членове 4 и 6 и Заключителния акт, част II, Декларация 3;vii) Споразумението за присъединяване на Република Финландия, подписано на 19 декември 1996 г.: членове 4 и 5 и Заключителния акт, част II, Декларация 3;viii) Споразумението за присъединяване на Кралство Швеция, подписано на 19 декември 1996 г.: членове 4 и 5 и Заключителния акт, част II, Декларация 3;в) от разпоредбите на решенията на Изпълнителния комитет, който е създаден с Конвенцията от 1990 г. за прилагане на Шенгенското споразумение от 14 юни 1985 г.:SCH/Com-ex (93) 14 (подобряване на практическото сътрудничество между съдебните органи в борбата срещу незаконния трафик на наркотици);SCH/Com-ex (94) 28 rev (удостоверението по член 75 за превоз на наркотични и психотропни вещества);SCH/Com-ex (98) 51 rev 3 (презгранично полицейско сътрудничество за предотвратяване и разкриване на престъпления при отправено искане);SCH/Com-ex (98) 52 (наръчник за презгранично полицейско сътрудничество);SCH/Com-ex (99) 1 rev 2 (шенгенски разпоредби относно наркотичните вещества);SCH/Com-ex (99) 6 (далекосъобщения);SCH/Com-ex (99) 8 rev 2 (заплащане на информаторите);SCH/Com-ex (99) 11 rev 2 (споразумение за сътрудничество в производства по пътнотранспортни произшествия);SCH/Com-ex (99) 18 (подобряване на полицейското сътрудничество за предотвратяване и разкриване на престъпления);г) от разпоредбите на посочените декларации на Изпълнителния комитет, който е създаден с Конвенцията от 1990 г. за прилагане на Шенгенското споразумение от 14 юни 1985 г.:SCH/Com-ex (96) decl 6 rev 2 (декларация за екстрадиция).3. Член 8, параграф 3 се прилага по отношение на териториите, които са посочени в параграфи 1 и 2 по-горе.Член 61. Без да се засяга член 8, параграф 3, разпоредбите на член 1 влизат в сила между Обединеното кралство и държавите-членки и останалите държави, за които те вече действат, след като бъдат изпълнени предпоставките за прилагането на тези разпоредби в държавите-членки и в останалите държави, след решение на Съвета. Съветът може да определи различни дати за влизане в сила на отделните разпоредби по области.2. Преди влизане в сила по реда на параграф 1 на разпоредбите на член 1, Съветът определя с решение детайлните юридически и технически условия, включително реда за защитата на лични данни, във връзка с участието на Обединеното кралство в разпоредбите на член 1, буква а), ii) и iii), буква в), ii) и буква г), ii).3. Параграф 1 се прилага mutatis mutandis и по отношение на влизането в сила за териториите по член 5.4. Решенията по параграфи 1, 2 и 3 се вземат от Съвета с единодушие на посочените в член 1 от Шенгенския протокол членове и представителя на правителството на Обединеното кралство.5. Разпоредбите на член 75 от Конвенцията от 1990 г. за прилагане на Шенгенското споразумение от 14 юни 1985 г. и Решение SCH/Com-ex (94) 28 rev на Изпълнителния комитет (сертификат по член 75 за превоз на наркотични и/или психотропни вещества) са пряко приложими в Обединеното кралство.Член 71. Обединеното кралство е обвързано от:а) Решение 1999/323/ЕО на Съвета от 3 май 1999 г. за съставяне на финансов регламент за определяне на бюджетните аспекти на управлението от страна на Генералния секретар на Съвета, на сключените от него договори от името на определени държави-членки, във връзка с въвеждането и функционирането на специализиран център за оказване на експертна помощ на Управителното звено и на втората фаза на мрежата SIRENE [2], както и от всички последващи негови изменения;б) Решение 2000/265/ЕО на Съвета от 27 март 2000 г. за съставяне на финансов регламент за определяне на бюджетните аспекти на управлението от страна на Генералния секретар на Съвета, на сключените от него договори от името на определени държави-членки, във връзка с въвеждането и функционирането на комуникационната инфраструктура за Шенгенското пространство (Sisnet) [3].2. Обединеното кралство поема всички разходи по техническото обезпечаване на частичното си участие в ШИС.Член 81. Настоящото решение влиза в сила в деня след публикуването му в Официален вестник на Европейските общности.2. От датата на приемане на настоящото решение се счита, че Обединеното кралство Великобритания и Северна Ирландия неотменимо е заявило на председателя на Съвета, съгласно член 5 от Шенгенския протокол, желанието си да участва във всички предложения и инициативи за доразвиване на достиженията на правото от Шенген, които са посочени в член 1. В това участие се включват и териториите по член 5, параграфи 1 и 2, съответно и доколкото тези предложения и инициативи доразвиват разпоредбите на достиженията на правото от Шенген, които обвързват тези територии.3. Мерките, които доразвиват достиженията на правото от Шенген, които са посочени в член 1 и които са приети преди решението на Съвета по член 6, влизат в сила за Обединеното кралство на определената от Съвета по реда на член 6 начална дата или дати за влизане в сила на достиженията на правото от Шенген по член 1 по отношение на Обединеното кралство.Съставено в Брюксел на 29 май 2000 година.За СъветаПредседателA. Costa[1] ОВ L 176, 10.7.1999 г., стр. 36.[2] ОВ L 123, 13.5.1999 г., стр. 51.[3] ОВ L 85, 6.4.2000 г., стр. 12.--------------------------------------------------


title: Решение на Съвета от 6 юни 1994 година относно членство на Общността в Европейския инвестиционен фонд

text:
Важна правна забележка

|

31994D0375

Официален вестник n° L 173 , 07/07/1994 стр. 0012 - 0013 специално шведско издание: глава 1 том 3 стр. 0146  специално финландско издание: глава 1 том 3 стр. 0146  специално чешко издание глава 01 том 01 стр. 298  - 299 специално испанско издание глава 01 том 01 стр. 298  - 299 специално унгарско издание глава 01 том 01 стр. 298  - 299 специално литвийско издание глава 01 том 01 стр. 298  - 299 LV.ES глава 01 том 01 стр. 298  - 299 MT.ES глава 01 том 01 стр. 298  - 299 PL.ES глава 01 том 01 стр. 298  - 299 SK.ES глава 01 том 01 стр. 298  - 299 специално словенско издание глава 01 том 01 стр. 298  - 299

		19940606Решение на Съветаот 6 юни 1994 годинаотносно членство на Общността в Европейския инвестиционен фонд(94/375/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като взе предвид Устава на Европейския инвестиционен фонд [2],като има предвид, че на заседанието си на 11 и 12 декември 1992 г. в Единбург Европейският съвет покани Съвета и Европейската инвестиционна банка да разгледат наложително и благосклонно създаването възможно най-скоро на Европейски инвестиционен фонд, наричана по-нататък "Фонда";като има предвид, че Фондът следва да създаде ефективни от гледна точка на разходите и ефикасни средства съгласно които Общността, заедно с Европейската инвестиционна банка и други финансови институции да предоставят съществен принос за развитието на трансевропейските мрежи в областта на транспорта, далекосъобщенията и енергийните инфраструктури и за развитието на малки и средни предприятия (МСП);като има предвид, че инвестициите в трансевропейските мрежи са от първостепенно значение за правилното функциониране на вътрешния пазар и като има предвид, че в съответствие с процедурите, предвидени в Устава на Фонда, някои от тези инвестиции могат да включват дейности, които се извършват в съседни страни при реализирането на презгранични проекти;като има предвид, че инвестиционната подкрепа за МСП е съществен фактор за създаване и увеличаване на заетостта;като има предвид, че Фондът насърчава инвестиции и в двете области, с цел да допринесе за постигане целите на Общността;като има предвид, че бързото реализиране на Фонда ще стимулира устойчив и балансиран растеж в Общността;като има предвид, че член 30 от Устава на Европейската инвестиционна банка упълномощава Управителния съвет на Банката да учреди Фонда; като има предвид, че Съветът е взел решение за учредяване на Фонда и създаване на Устав на Фонда;като има предвид, че Общността може да стане член на Фонда;като има предвид, че ще се осигури необходимата координация между дейностите на Фонда и финансовите и бюджетни инструменти на Общността;като има предвид, че Комисията ще представи годишния доклад на Фонда на Европейския парламент и на Съвета, заедно с всяка друга информация, която е от особен интерес за Общността;като има предвид, че, за да се изпълнят целите на Фонда, е уместно той да се приеме за многостранна банка за развитие за целите на Директива 89/647/ЕИО на Съвета [3] и Директива 91/31/ЕИО на Комисията [4];като има предвид, че Договорът не предвижда други правомощия за приемането на настоящото решение освен предвидените в член 235,РЕШИ:Член 1Общността, представлявана от Комисията, става член на Европейския инвестиционен фонд.Член 2Комисията държи Съвета в течение относно работата на органите на Европейския инвестиционен фонд. Комисията по-специално информира Съвета в най-кратък срок за въпроси, които следва да се обсъждат от Общото събрание на Фонда.Съветът може по молба на държава-членка или на Комисията да разгледа тези въпроси.Без да се засяга член 3, Комисията отчита заключенията от разглеждането на тези въпроси при приемането на позиция по тях на Общо събрание на Фонда.Член 3Позицията на Общността по отношение на възможно увеличаване на капитала на Фонда и на участието ѝ в това увеличение се определя с единодушно решение на Съвета по предложение на Комисията и след консултиране с Европейския парламент.Съставено в Люксембург на 6 юни 1994 година.За СъветаПредседателY. Papantoniou[1] ОВ С 115, 26.4.1993 г., стр. 238.[2] ОВ L 173, 7.7.1994 г., стр.1.[3] Директива 89/647/ЕИО на Съвета от 18 декември 1989 г. за коефициент на платежоспособност за кредитните институции (ОВ L 386, 30.12.1989 г., стр. 14). Директива, изменена с Директива 92/30/ЕИО на Комисията (ОВ L 110, 28.4.1992 г., стр. 52).[4] Директива 91/31/ЕИО на Комисията от 19 декември 1990 г., относно адаптиране на техническото определението на понятието "многостранни банки за развитие" в Директива 89/647/ЕИО на Съвета от 18 декември 1989 г. за коефициента на платежоспособност на кредитните институции (ОВ L 17, 23.1.1991 г., стр. 20).--------------------------------------------------


title: 2007/318/ЕОРешение на Съвета от 23 април 2007 година за подписване и временно прилагане на протокол към Споразумението за партньорство и сътрудничество (СПС), за създаване на партньорство между Европейските общности и техните държави-членки, от една страна, и Руската федерация, от друга страна, за да се вземе предвид присъединяването на Република България и Румъния към Европейския съюз

text:
               9.5.2007

               BG

               Официален вестник на Европейския съюз

               L 119/31

         РЕШЕНИЕ НА СЪВЕТА
   от 23 април 2007 година
   за подписване и временно прилагане на протокол към Споразумението за партньорство и сътрудничество (СПС), за създаване на партньорство между Европейските общности и техните държави-членки, от една страна, и Руската федерация, от друга страна, за да се вземе предвид присъединяването на Република България и Румъния към Европейския съюз
   (2007/318/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 44, параграф 2, последното изречение от член 47, параграф 2, член 55, член 57, параграф 2, член 71, член 80, параграф 2, членове 93, 94, 133 и 181а, във връзка с второто изречение от първата алинея на член 300, параграф 2 и първата алинея от член 300, параграф 3 от него,
   като взе предвид Договора за присъединяване на Република България и Румъния, и по-специално член 4, параграф 3 от него,
   като взе предвид Акта за присъединяване на България и Румъния, и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът разреши на Комисията, от името на Общността и нейните държави-членки, да договори с Руската федерация протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Руската федерация, от друга страна (1), за да се вземе предвид присъединяването на Република България и Румъния към Европейския съюз.

               (2)

               При условие на евентуалното му сключване на по-късна дата, протоколът следва да бъде подписан от името на Европейските общности и техните държави-членки.

               (3)

               Протоколът следва да се прилага временно, считано от датата на подписване, като се изчака приключването на съответните процедури за официалното му сключване,

         РЕШИ:
   Член 1
   Председателят на Съвета е оправомощен да посочи лицето/лицата, упълномощено/и да подпише/ат от името на Европейските общности и техните държави-членки протокола към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Руската федерация, от друга страна, за да се вземе предвид присъединяването на Република България и Румъния към Европейския съюз, при условие на евентуално сключване на по-късен етап.
   Текстът на протокола е приложен към настоящото решение.
   Член 2
   До влизането му в сила протоколът се прилага временно от датата на подписването му.

      Съставено в Люксембург на 23 април 2007 година.

            За Съвета

            Председател

         F.-W. STEINMEIER

      (1)  OВ L 327, 28.11.1997 г., стр. 3.
    ---documentbreak---

               9.5.2007

               BG

               Официален вестник на Европейския съюз

               L 119/32

         ПРОТОКОЛ
   Към споразумението за партньорство и сътрудничество, за създаване на партньорство между Европейските общности и техните държави-членки, от една страна, и Руската федерация, от друга страна, за да се вземе предвид присъединяването на Република България и Румъния към Европейския съюз
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИРЛАНДИЯ,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   РЕПУБЛИКА МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ,
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
   наричани по-долу „държавите-членки“, представлявани от Съвета на Европейския съюз,
   и
   наричани по-долу „Общностите“, представлявани от Съвета на Европейския съюз и Европейската комисия,
   от една страна, и
   РУСКАТА ФЕДЕРАЦИЯ,
   от друга страна,
   наричани по-долу „страните“ за целите на настоящия протокол,
   КАТО ИМАТ ПРЕДВИД присъединяването на Република България и на Румъния към Европейския съюз на 1 януари 2007 г.,
   ПРЕДВИД новото положение в отношенията между Руската федерация и Европейския съюз, произтичащо от присъединяването на две нови държави-членки към ЕС, което открива възможности и води до предизвикателства за сътрудничество между Руската федерация и Европейския съюз,
   КАТО ОТЧИТАТ желанието на страните да гарантират постигането на изпълнението на целите и принципите на Споразумението за партньорство и сътрудничество, за създаване на партньорство между Европейските общности и техните държави-членки, от една страна, и Руската федерация, от друга страна,
   СЕ СПОРАЗУМЯХА ЗА СЛЕДНОТО:
   Член 1
   Република България и Румъния следва да бъдат страни по Споразумението за партньорство и сътрудничество, за създаване на партньорство между Европейските общности и техните държави-членки, от една страна, и Руската федерация, от друга страна, подписно в Корфу на 24 юни 1994 г. и влязло в сила на 1 декември 1997 г. (наричано по-долу „споразумението“), и следва да приемат и да вземат предвид, по същия начин като останалите държави-членки на Общността, текстовете на споразумението и на съвместните декларации, декларациите и разменените писма, приложени към заключителния акт, подписан на същата дата, и протокола към споразумението от 21 май 1997 г., който влезе в сила на 1 декември 2000 г., както и протокола към споразумението от 27 април 2004 г., който влезе в сила на 1 март 2005 г.
   Член 2
   Настоящият протокол е неразделна част от Споразумението.
   Член 3
   1.   Настоящият протокол се одобрява от Общностите, от Съвета на Европейския съюз от името на държавите-членки и от Руската федерация, в съответствие с техните процедури.
   2.   Страните се нотифицират взаимно за приключването на процедурите, посочени в предходния параграф. Инструментите за одобрение се депозират в Генералния секретариат на Съвета на Европейския съюз.
   Член 4
   1.   Настоящият протокол влиза в сила на първия ден от първия месец след датата на депозиране на последния инструмент за одобрение.
   2.   До датата на влизането му в сила, протоколът се прилага временно от датата на неговото подписване.
   Член 5
   1.   Текстовете на Споразумението, заключителният акт и всички приложени към него документи, както и протоколите към споразуменията от 21 май 1997 г. и от 27 април 2004 г., са изготвени на български и на румънски език.
   2.   Те са приложени към настоящия протокол и са еднакво автентични с текстовете на другите езици, на които са изготвени Споразумението, заключителният акт и приложените към него документи, както и протоколите към споразуменията от 21 май 1997 г. и от 27 април 2004 г.
   Член 6
   Настоящият протокол е изготвен в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и руски език, като текстовете на всеки един от тези езици са еднакво автентични.

      Съставено в Люксембург на двадесет и трети април две хиляди и седма година
      Hecho en Luxemburgo, el veintitrés de abril de dos mil siete.
      V Lucemburku dne dvacátého třetího dubna dva tisíce sedm.
      Udfærdiget i Luxembourg den treogtyvende april to tusind og syv.
      Geschehen zu Luxemburg am dreiundzwanzigsten April zweitausendsieben.
      Kahe tuhande seitsmenda aasta aprillikuu kahekümne kolmandal päeval Luxembourgis.
      Έγινε στο Λουξεμβούργο, στις είκοσι τρεις Απριλίου δύο χιλιάδες επτά.
      Done at Luxembourg on the twenty-third day of April in the year two thousand and seven.
      Fait à Luxembourg, le vingt-trois avril deux mille sept.
      Fatto a Lussemburgo, addì ventitré aprile duemilasette.
      Luksemburgā, divi tūkstoši septītā gada divdesmit trešajā aprīlī.
      Priimta du tūkstančiai septintųjų metų balandžio dvidešimt trečią dieną Liuksemburge.
      Kelt Luxembourgban, a kettőezer hetedik év április havának huszonharmadik napján.
      Magħmul fil-Lussemburgu, fit-tlieta u għoxrin jum ta' April tas-sena elfejn u sebgħa
      Gedaan te Luxemburg, de drieëntwintigste april tweeduizend zeven.
      Sporządzono w Luksemburgu dnia dwudziestego trzeciego kwietnia roku dwa tysiące siódmego.
      Feito no Luxemburgo, em vinte e três de Abril de dois mil e sete.
      Încheiat la Luxemburg la douăzeci și trei aprilie, anul două mii șapte.
      V Luxemburgu dňa dvadsiateho tretieho apríla dvetisíssedem.
      V Luxembourgu, triindvajsetega aprila leta dva tisoč sedem.
      Tehty Luxemburgissa kahdentenakymmenentenäkolmantena päivänä huhtikuuta vuonna kaksituhattaseitsemän.
      Som skedde i Luxemburg den tjugotredje april tjugohundrasju.
      Совершено в Люксембурге двадцать третьего апреля две тысячи седьмого года.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         За государства-члены

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Communidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar
         За Европейские сообщества

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         För Ryska Federationen
         За Российскую Федерацию


title: Решение на Съвета от 17 май 1999 година относно определени условия по прилагането на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген

text:
Важна правна забележка

|

31999D0437

Официален вестник n° L 176 , 10/07/1999 стр. 0031 - 0033 специално чешко издание глава 19 том 01 стр. 165  - 166 специално испанско издание глава 19 том 01 стр. 165  - 166 специално унгарско издание глава 19 том 01 стр. 165  - 166 специално литвийско издание глава 19 том 01 стр. 165  - 166 LV.ES глава 19 том 01 стр. 165  - 166 MT.ES глава 19 том 01 стр. 165  - 166 PL.ES глава 19 том 01 стр. 165  - 166 SK.ES глава 19 том 01 стр. 165  - 166 специално словенско издание глава 19 том 01 стр. 165  - 166

		19990517Решение на Съветаот 17 май 1999 годинаотносно определени условия по прилагането на Споразумението между Европейския съюз и Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген(1999/437/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Протокола за интегриране на достиженията на правото от Шенген в правната рамка на Европейския съюз, приложен към Договора за Европейски съюз и към Договора за създаване на Европейската общност, по силата на Договора от Амстердам (наричан по-долу "Шенгенски протокол"), и по-специално член 2 от него,(1) като има предвид, че на 18 май 1999 г. на основание член 6, параграф 1 от Шенгенския протокол беше сключено Споразумение с Република Исландия и Кралство Норвегия за асоцииране на тези две държави при изпълнението, прилагането и развитието на достиженията на правото от Шенген (по-нататък "Споразумението");(2) като има предвид, че е необходимо да се определят условията по прилагането на някои от разпоредбите на споразумението;(3) като има предвид, че споразумението предвижда създаването на Съвместен комитет по всички въпроси, свързани с прилагането и по-нататъшното развитие на онези разпоредби на Европейския съюз, които Исландия и Норвегия са се ангажирали да изпълняват и прилагат по силата на член 2 от Споразумението;(4) като има предвид, че Европейският съюз трябва да определи областите, в които по-нататъшното развитие на съществуващите разпоредби се обхваща от предвидените в Споразумението процедури, и по-конкретно процедурата за обсъждане в рамките на Съвместния комитет;(5) като има предвид, че промените в списъка на тези области се приемат от Съвета на същото правно основание, на което се приема и настоящото решение;(6) като има предвид, че прилагането на процедурите по Споразумението не може да накърни нито Споразумението за Европейското икономическо пространство, нито другите сключени споразумения между Европейската общност и Исландия и Норвегия, нито споразуменията, сключени с тези държави на основание членове 24 и 38 от Договора за Европейски съюз;(7) като има предвид, че настоящото решение не засяга прилагането или тълкуването на протокола за позицията на Дания, приложен към Договора за Европейски съюз и към Договора за създаване на Европейската общност, нито разпоредбите на Шенгенския протокол;(8) като има предвид, че с оглед постигането на обща позиция от членовете на Съвета, следва да се предвиди процедура за консултации между тях, които да предхождат вземането на решения от Съвместния комитет, и свързани с прекратяването или продължаване действието на споразумението,РЕШИ:Член 1Процедурите, които са предвидени в Споразумението от 18 май 1999 г., сключено от Съвета на Европейския съюз с Република Исландия и с Кралство Норвегия за асоцииране на тези две държави в изпълнението, прилагането и развитието на достиженията на правото от Шенген (по-нататък "Споразумението"), се прилага по отношение на предложенията и инициативите за по-нататъшно развитие на онези разпоредби, за които Шенгенският протокол допуска по-тясно сътрудничество, и които попадат в някоя от посочените области:А. Преминаването на лица през външните граници на онези държави, които са решили да премахнат проверките по вътрешните граници, включително правилата и условията, които тези държави са длъжни спазват при проверките по външните граници, наблюдението на граничните зони и сътрудничеството между органите за граничен контрол.Б. Краткосрочните визи и особено правилата за единна виза, списъкът на държавите, чиито граждани се нуждаят от виза за съответните държави, както и на държавите, чиито граждани са освободени от това изискване, процедурите и условията за издаване на единни визи, сътрудничеството и консултациите между издаващите служби.В. Свободно движение на граждани на трети страни за максимален срок от 3 месеца в територията на онези държави, които са решили да премахнат проверките по вътрешните си граници, както и експулсирането на такива лица, когато пребивават нелегално.Г. Уреждането на спорове между държавите в случаите, когато дадена държава е издала или обмисля издаването на разрешение за пребиваване на чужденец, който е обявен за лице, лишено от право на достъп в друга държава.Д. Санкциите, които са приложими към превозвачи или лица, които организират незаконна имиграция.Е. Защита на личните данни, които са обменени между службите по буква А и буква Б.Ж. Шенгенската информационна система (ШИС), включително съответните разпоредби за защита и сигурност на данните, разпоредбите за функционирането на националните звена на ШИС, обменът на информация между тези национални звена (системата SIRENE) и ефектът на сигналите за тревога по ШИС, свързани с лица, които са издирвани с цел арест за екстрадиция.З. Всяка форма на полицейско сътрудничество, което попада в приложното поле на членовете 39—43, 46, 47, 73 и 126 до 130 от Конвенцията от 19 юни 1990 г. за прилагането на Споразумението от Шенген за постепенно премахване на контрола по общите граници, така както тя се прилага между съответните държави-членки след влизането в сила на Договора от Амстердам.И. Условията за съдебно сътрудничество по наказателни дела, определени в членовете 48—63 и 65—69 от Конвенция от 1990 г., посочена в буква З, съгласно приложението ѝ между съответните държави-членки след влизането в сила на Договора от Амстердам.Член 2Комисията, както и всяка държава-членка, която внася в Съвета инициатива или предложение, за което счита, че попада в някоя от областите по член 1, е длъжна да посочи това обстоятелство в представения текст.Член 3По искане на държава-членка или на Комисията, председателството свиква среща на Комитета на постоянните представители на държавите-членки, на което да се обсъди дали дадена инициатива или предложение попадат в някоя от областите по член 1.Член 41. В актове, които подлежат на приемане от Съвета, се посочва, че те представляват по-нататъшно развитие на разпоредби, по отношение на които Шенгенският протокол допуска по-тясно сътрудничество, или че попадат в някоя от областите по член 1, и съдържат съответното указание за това.2. При публикуването в Официален вестник на Европейските общности на всеки от актовете по параграф 1 се посочва, че той попада в някоя от областите, по отношение на които Шенгенският протокол допуска по-тясно сътрудничество.Член 5Преди делегациите, които представляват членовете на Съвета, да вземат участие във вземането на решение на Съвместния комитет по член 8, параграф 4 или член 11 от Споразумението, те трябва да обсъдят възможностите за приемане на обща позиция в рамките на Съвета.Член 6Настоящото решение влиза в сила в деня след публикуването му в Официален вестник на Европейските общности.Съставено в Брюксел на 17 май 1999 година.За СъветаПредседателJ. Fischer--------------------------------------------------


title: Решение 2012/328/ОВППС на Съвета от 25 юни 2012 година за назначаване на специален представител на Европейския съюз за Централна Азия

text:
               26.6.2012

               BG

               Официален вестник на Европейския съюз

               L 165/59

         РЕШЕНИЕ 2012/328/ОВППС НА СЪВЕТА
   от 25 юни 2012 година
   за назначаване на специален представител на Европейския съюз за Централна Азия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 5 октомври 2006 г. Съветът прие Решение 2006/670/ОВППС (1) за назначаване на г-н Pierre MOREL за специален представител на Европейския съюз (СПЕС) за Централна Азия. Мандатът на СПЕС изтича на 30 юни 2012 г.

               (2)

               СПЕС за Централна Азия следва да бъде назначен за периода 1 юли 2012 г.—30 юни 2013 г.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Г-жа Patricia FLOR се назначава за СПЕС за Централна Азия за периода 1 юли 2012 г.—30 юни 2013 г. Мандатът на СПЕС може да бъде прекратен предсрочно, ако Съветът приеме решение за това по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в Централна Азия. Тези цели включват:

               а)

               насърчаване на добри и близки отношения между Съюза и държавите от Централна Азия, основани на общи ценности и интереси, както е посочено в съответните споразумения;

               б)

               принос за повишаване на стабилността и сътрудничеството между държавите в региона;

               в)

               принос за укрепване на демокрацията, принципите на правовата държава, доброто управление и зачитането на правата на човека и основните свободи в Централна Азия;

               г)

               разглеждане на основни заплахи, по-специално специфични проблеми с преки последици за Европа;

               д)

               засилване на ефективността на действията на Съюза и обществената информираност за тях в региона, включително чрез по-тясна координация с други значими партньори и международни организации, като например Организацията за сигурност и сътрудничество в Европа (ОССЕ) и Организацията на обединените нации (ООН).

         Член 3
   Мандат
   1.   За постигане на целите на политиката мандатът на СПЕС е:

               а)

               да насърчава общата политическа координация на действията на Съюза в Централна Азия и да съдейства за осигуряване на съгласуваност на външните действия на Съюза в региона;

               б)

               да наблюдава от името на ВП, съвместно с Европейската служба за външна дейност (ЕСВД) и Комисията, процеса на изпълнение на стратегията на ЕС за ново партньорство с Централна Азия, което да бъде допълнено с последващ доклад за напредъка при изпълнението на стратегията на ЕС за Централна Азия, да отправя препоръки и да докладва редовно пред съответните органи на Съвета;

               в)

               да подпомага Съвета при по-нататъшното разработване на цялостна политика по отношение на Централна Азия;

               г)

               да следи отблизо политическите събития в Централна Азия, като развива и поддържа тесни контакти с правителства, парламенти, съдебна власт, гражданско общество и средства за масово осведомяване;

               д)

               да насърчава Казахстан, Киргизстан, Таджикистан, Туркменистан и Узбекистан да си сътрудничат по регионални въпроси от общ интерес;

               е)

               да развива подходящи контакти и сътрудничество с основните заинтересовани участници в региона и всички регионални и международни организации от значение, включително Шанхайската организация за сътрудничество (SCO), Евроазиатската икономическа общност (EURASEC), Съвещанието за взаимодействие и мерки за укрепване на доверието в Азия (СIСА), Организацията на Договора за колективна сигурност (CSTO), Програмата за регионално икономическо сътрудничество в Централна Азия (CAREC) и Централноазиатския регионален информационен и координационен център (CARICC);

               ж)

               да допринася за изпълнението на политиката на Съюза в областта на правата на човека и насоките на ЕС в областта на правата на човека, по-специално по отношение на жените и децата в районите, засегнати от конфликти, предимно чрез наблюдение и реакция на протичащите в тази насока процеси;

               з)

               в тясно сътрудничество с ОССЕ да допринася за предотвратяване и разрешаване на конфликти, като установява контакти с властите и други участници на местно ниво, като неправителствени организации, политически партии, малцинства, религиозни групи и техните лидери;

               и)

               да допринася за определяне на аспектите от Общата външна политика и политика на сигурност във връзка с енергийната сигурност, сигурността на границите, включително борбата срещу наркотиците, както и във връзка с управлението на водните ресурси, околната среда и измененията на климата по отношение на Централна Азия.

               й)

               да насърчава постигането на регионална сигурност в границите на Централна Азия след началото на изтеглянето на Международните сили за поддържане на сигурността (ISAF).

         2.   СПЕС оказва подкрепа на работата на ВП и следи общо всички дейности на Съюза в региона.
   Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политическо ръководство на СПЕС в рамките на мандата, без да се засягат правомощията на ВП.
   3.   СПЕС работи в тясна координация с ЕСВД и съответните ѝ отдели.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС, за периода 1 юли 2012 г.—30 юни 2013 г., възлиза на 1 120 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на своя мандат и предоставените финансови средства СПЕС отговаря за формирането на екип. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и Комисията информация за състава на екипа.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от съответната държава членка, институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани към СПЕС. Договорно наетите членове на международния персонал са граждани на държава членка.
   3.   Всички командировани служители остават под административното ръководство на изпращащата държава членка, изпращащата институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитети на СПЕС и на персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и членовете на персонала на СПЕС, се договарят с приемащата държава/приемащите държави в зависимост от случая. За тази цел държавите членки и Комисията оказват необходимото съдействие.
   Член 8
   Сигурност на класифицираната информация на ЕС
   СПЕС и членовете на екипа на СПЕС спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2).
   Член 9
   Достъп до информация и логистична подкрепа
   1.   Държавите членки, Комисията и Генералният секретариат на Съвета гарантират достъпа на СПЕС до всяка информация от значение за него.
   2.   Делегациите на ЕС и/или държавите членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки съобразно мандата и обстановката от гледна точка на сигурността в географския регион, за който отговаря, за сигурността на целия персонал под неговото пряко ръководство, по-специално като:

               а)

               изготвя съобразен със спецификата на мисията план за сигурност въз основа на насоките от ЕСВД, който включва специфични за мисията физически, организационни и процедурни мерки за сигурност, уреждащи управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и за евакуация;

               б)

               гарантира, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантира, че всички членове на екипа, които предстои да бъдат разположени извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района на мисията, въз основа на степента на риск, определена от ЕСВД за района на мисията;

               г)

               гарантира, че се изпълняват всички приети препоръки, направени в резултат на извършените редовни оценки на сигурността, и представя на ВП, Съвета и Комисията писмени доклади относно тяхното изпълнение, както и относно други свързани със сигурността въпроси, в рамките на доклада за напредъка и доклада за изпълнението на мандата.

         Член 11
   Доклади
   СПЕС представя редовни устни и писмени доклади на ВП и КПС. При необходимост СПЕС се отчита и пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да докладва пред Съвета по външни работи.
   Член 12
   Координация
   1.   СПЕС допринася за единството, съгласуваността и ефективността на действията на Съюза и подпомага осигуряването на съгласуваното използване на всички инструменти на Съюза и действия на държавите членки с оглед постигането на целите на политиката на Съюза. Действията на СПЕС се координират с тези на Комисията, както и с действията на СПЕС за Афганистан. СПЕС провежда редовни брифинги за мисиите на държавите членки и делегациите на Съюза.
   2.   На място се поддържат тесни връзки с ръководителите на делегации на Съюза и с ръководителите на мисии на държавите членки. Те полагат всички възможни усилия, за да съдействат на СПЕС при изпълнението на мандата му. Освен това СПЕС осъществява връзка с други участници на международно и регионално ниво, представени на място.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. До края на декември 2012 г. СПЕС представя на ВП, Съвета и Комисията доклад за напредъка, а в края на мандата на СПЕС — подробен доклад за изпълнението на мандата.
   Член 14
   Влизане в сила
   Настоящото решение влиза в сила в деня на приемането му.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 275, 6.10.2006 г., стр. 65.

      (2)  ОВ L 141, 27.5.2011 г., стр. 17.